বাংলাদেশের স্বাধীনতার ইতিহাস তো তোমরা সবাই-ই জানো। যে মানুষের সাহসী অবদানে আজ আমরা স্বাধীন দেশের নাগরিক, সেই মানুষটির নামটা বলো তো দেখি? হ্যাঁ, তাঁর নাম শেখ মুজিবুর রহমান। তাঁরই  নেতৃত্বে এদেশের মানুষ পাকিস্তানী হানাদার বাহিনীর বিরুদ্ধে মুক্তিযুদ্ধে ঝাঁপিয়ে পড়ে। যার ফলাফলে আজ আমরা পৃথিবীতে একটি স্বাধীন দেশ পেয়েছি। শেখ মুজিবুর রহমান বাঙ্গালী জাতির জনক। তাকে আমরা আদর করে ডাকি বঙ্গবন্ধু বলে।